جهة درعة تافيلالت

جهة درعة تافيلالت (بلامازيغية: ⵜⴰⵎⵏⴰⴹⵜ ⴹⵕⵄⴰ ⵜⴰⴼⵉⵍⴰⵍⵜ، بالفرانساوية: Draa Tafilalet) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فلجانوب الشرقي ديال البلاد، و لعاصيمة ديالها هي الراشيدية، و مابين لمدون اللي كاينين فلجيهة: وارزازات وتينغير وميدلت وزاݣورة وارفود. عدد السكان على حساب لاحصاء اللي تدار فـ2014 وصل فهاد لجيهة لـ1، 635، 008. لميساحة ديال لجيهة هي 132، 167 كم². السكان ولاقاليم. السكان فلاقاليم ديال لجيهة. هاد لجدوال كايبين لاقاليم ديال لجيهة والسكان ديالها: لجغرافيا ولموناخ. جهة درعة تافيلالت محاديها من الشمال جهة فاس مكناس وجهة الشرق ومن لغرب جهة سوس ماسة وجهة مراكش اسفي وجهة بني ملال خنيفرة. هاد لجيهة فيها بزاف ديال لخصائص لجغرافية بحال انه دايز منها جبال لاطلس لكبير ولاطلس لمتوسط ؤويدان بحال واد درعة وسهول وصحاري بحال الرملة ديال مرزوݣة. لميساحة ديال لجيهة واصلة لـ115، 592 كم². لموناخ ديال هاد لجيهة غالب عليه الطابع الصحراوي والناشف. هاد لجدوال كيعطي لمعلومات على لحرارة والشتا فمدينة الراشيدية اللي هي لعاصيمة ديال لجيهة. لبينية التحتانية. مطار ورزازات الدولي هو مطار كاين فمدينة وارزازات وكايسيرڤي لجيهة ديال درعة تافيلالت. كيبعد لمطار على الصونطرڤيل ديال لمدينة بـ2 دلكيلوميتر. كيتعتابر رقم 11 فترتيب مطار فلمغريب من ناحية عدد لمسافرين، وكايقدر يهز حتال 260. 000 مسافر. مطار الراشيدية الدولي اولا مطار مولاي علي الشريف هو مطار كاين فمدينة الراشيدية وكيبعد لمطار على الصونطرڤيل ديال لمدينة حتاهو بـ2 دكيلوميتر. كيتعتابر رقم 13 فترتيب اكبر مطارات لمغريب من ناحية عدد لمسافرين، وكايقدر يهز حتال 300. 000 مسافر. كاينين تسعود ديال الطرقان لوطنية اللي دايزة من اولا كاتسالي فجيهة درعة تافيلالت، واللي هي: الطريق لوطنية 4 والطريق لوطنية 9 والطريق لوطنية 10 والطريق لوطنية 12 والطريق لوطنية 13 والطريق لوطنية 15 والطريق لوطنية 17 والطريق لوطنية 23 والطريق لوطنية 29. ليقتيصاد. لفلاحة. جيهة درعة تافيلالت فيها مواريد ديال لفلاحة مهيمّة بزاف، وكاتنتج هاد لجيهة التمر (فلواحات، 100 الف طن)، التفاح (206. 450 طن)، الزيتون (32. 000 طن)، لورد (ربعالاف طن)، لحنّا (تلتالاف طن) ولݣمح (1400 طن)، وحتا الزيراعات ديال لمعيشة كاينين فلجيهة كايتنتجو بكميات قليلة. درعة تافيلالت فيها 241 الف هيكتار ديال لارض اللي 64% ديالها مسقية. كاينة كتر من 150 الف فيرمة. لجيهة كاتنتج حتى اللحم ولحليب. الصيناعة. الصيناعة فجيهة درعة تافيلالت واقفة على الطاقات ولمعادين. لجيهة فيها 3 دلمحطات ديال توليد التريسينتي بالشمش فمدينة وارزازات، وكاينين بلانات ديال لبني دوحدين خرين فمدون بحال تافيلالت وميدلت، من غير لمحطات ديال توليد التريسينتي بلعجاج فميدلت وبلما فاݣدز. وبلا مانحسبو لمينات ديال لفوسفاط، كاين 5. 413 منجم ديال لمعادين فلجيهة (40% ديال لمناجيم فلمغريب). هاد لمينات كاتنتج الدهب والنقرة والرصاص ولحديد ولكوبالت والنيكل. السياحة. لجيهة ديال درعة تافيلالت كاتسمي راسها متحف فلهاوا الطلق. ݣاع لماتير ديالها تقريبا كاينين على برّا. من غير التمر والزيتون لبنين ديالها، لجهة فيها كتبان ديال الرملة فمرزوݣة وشݣاݣة. لجيهة كيما يقدرو السياح يشوفو فيها الصحرا والتقافة اللي متعلقة بيها (لخيام والجمال… ) يقدرو يشوفو حتى التلج ولخضورية والضايات فالجبال دياول لاطلس (ميدلت). فلجيهة كاينين حامات ديال لما السخون (الريش) ولواحات (بودنيب، الراشيدية، تينجداد ومحاميد لغزلان)، ولفيرمات ديال لورد (بومالن دادس وقلعة مݣونة). فلجيهة كاينة حتى التورات لمبني فبلايص بحال قلعة مݣونة وتينغير، وكاينين محميات فالنيف وايميلشيل. من غير هادشي لجهة معروفة عليها السمية ديال هوليود افريقيا، داكشي حيتاش فيها بزاف ديال ليستيديوهات ديال التسجيل دلافلام فوارزازات وزاݣورة والراشيدية والنيف.